יולנדה קינג

יולנדה קינג (באנגלית: Yolanda King;‏ 17 בנובמבר 1955 – 15 במאי 2007) הייתה פעילת זכויות אדם, שחקנית ואקטיביסטית ממוצא אפרו-אמריקאי. בתו של מנהיג זכויות האזרח ד"ר מרטין לותר קינג ושל פעילת זכויות האזרח קורטה סקוט קינג. יולנדה נולדה בבית החולים סנט ג'וד במונטגומרי, אלבמה. לקורטה סקוט קינג ומרטין לותר קינג ג'וניור. היא הייתה רק בת שבועיים כאשר רוזה פארקס סירבה לוותר על מקומה באוטובוס. אפילו בינקותה, יולנדה התמודדה עם האיומים שקיבל אביה על משפחתו. ב-1956, מספר לבנים הפציצו את בית משפחת קינג בזמן שיולנדה הייתה עם אימה בבית אך הן לא נפגעו הודות להיותן בחלק האחורי של ביתם. בעוד שאמה אהבה את שמה, לאביה היו הסתייגות מלכנות אותה "יולנדה" בשל האפשרות שהשם יתבטא בצורה שגויה. במהלך חייה, שמה של קינג הוגה בצורה שגויה עד כדי כך שזה הפריע לה אביה בסופו של דבר הסתפק בכינוי "יוקי". קינג טענה שאמה הייתה הדמות הדומיננטית בבית שגידלה אותה ואת אחייה, בעוד שאביה נעדר לעיתים קרובות עקב פועלו. לאחר רצח בעלה, אמה התייחסה ליולנדה כאשת סוד. יולנדה תמיד החמיאה לאימה על הישגיה וגם אימה דיברה עליה תמיד באור חיובי. כשנשאלה על ידי ילד צעיר מה היא זוכרת יותר מכל מאביה, היא הודתה שאביה לא היה מסוגל לבלות הרבה זמן איתה ועם שאר המשפחה. כאשר היה מבלה איתה, היא הייתה משחקת ושוחה איתו. כשהייתה בת 6, חבריה לכיתה כינו את אביה בכינוי "ציפור כלא" דבר שנחקק לה בזיכרון. זיכרון מוקדם נוסף היה המקרה בו היא רצתה ללכת לפארק שעשועים מקומי, עם שאר כיתתה, אך נאסר עליה לעשות זאת בשל הגזע שלה. היא לא הבינה, ושאלה את אמה קורטה מדוע היא לא מסוגלת ללכת. תשובתה של אימה הייתה: "אבא שלך בכלא כדי שתוכלי ללכת לפארק השעשועים". לאחר ניסיונות רבים להסביר לה את הנושא, יולנדה הבינה סוף סוף. כאשר אביה נעצר בשל התנגדות לפעולו, היא הלכה להיפגש עם אביה לאחר שלא התראו במשך חמישה שבועות בזמן שהיה בכלא, היא יכלה להיפגש איתו לצד שני אחיה במשך לפחות מחצי שעה אביה התייחס לנושא ואמר לה שיש הרבה לבנים שלא גזענים ורוצים שהיא תוכל ללכת לפארק השעשועים אבל יש גם הרבה שלא רוצים שהיא תלך. עם זאת, אביה הרגיע אותה ואמר לה שהיא "טובה בדיוק" כמו כל חבריה שהלכו לפארק השעשועים ושיום אחד ב"עתיד הלא רחוק" היא תהיה מסוגלת ללכת "לכל עיר" יחד עם "כל ילדיו של אלוהים". בערב 4 באפריל 1968, כשהייתה בת 12, חזרה יולנדה עם אמה מקניות חג הפסחא כשג'סי ג'קסון התקשה למשפחה ודיווח שאביה נורה. היא שאלה את אמה, האם עליה לשנוא את האיש שהרג את אביה. אמה אמרה לה לא לעשות זאת, כי אביה לא היה רוצה בכך. ארבעה ימים לאחר מכן, היא ומשפחתה ליוו את אמם לבית העירייה של ממפיס, שכן היא ואחיה רצו להתלוות לאימם. יולנדה טסה לממפיס, טנסי עם אחיה ואמה והשתתפה במצעד בממפיס עם עובדי תברואה ומנהיגי זכויות האזרח. לפני הלווית אביה הגיעה גברת ג׳קלין קנדי לבקר את אימם ואת המשפחה. ביל קוסבי טס לאטלנטה לאחר ההלוויה ואירח את קינג ואחיה. לקינג ולאחיה הובטחה השכלה הודות לעזרתו של הארי בלפונטה, שהקים עבורם קרן נאמנות שנים לפני מות אביהם. בכל הנוגע לאפשרות שניתן היה להציל את אביה, טענה יולנדה שהיא מפקפקת בכך שאביה יכול היה לחיות הרבה יותר לאור כל הלחץ שהיה לו במהלך כהונתו כמנהיג התנועה לזכויות האזרח. היא כן הודתה שאם הוא היה חי או שהיו מאזינים יותר לדעותיו, "היינו במקום הרבה יותר טוב." קינג הצהירה בגלוי שנים לאחר מכן שהיא לא שונאת את ג'יימס ארל ריי רוצח אביה. ב-1965 יולנדה החלה את לימודייה ב-Spring Street Elementary School ולאחר מכן למדה ב-Grady High School, שם הייתה נשיאת השכבה. היא סיימה את לימודי התואר ראשון ב'Smith College' ולאחר מכן למדה תיאטרון באוניברסיטת ניו יורק. יולנדה קיבלה תואר דוקטור לשם כבוד מאוניברסיטת מריווד (Marywood University). יולנדה קינג עבדה כשחקנית ודוברת מוטיבציה. היא גם הקימה את Higher Ground Productions, חברה המבקשת להשפיע על שינוי חברתי חיובי וצמיחה אישית. היא הבינה את חשיבות המורשת המשפחתית שלה ואת ההשפעות מרחיקות הלכת של הוריה. קינג אמרה "עלינו לפעול מתוך הבנה של מה שאנו מייצגים לחברה הגדולה יותר. וזה קשה כי אנחנו בדיוק כמו כל משפחה אחרת. יש לנו את ההבדלים שלנו. ולכן זו אחריות. אני אומרת לאנשים שזו ברכה מדהימה, אדירה, וזו גם אחריות די כבדה". כשחקנית קינג הופיעה במספר רב של סרטים רובם סביב נושאי חייה והוריה, אף גילמה את רוזה פארקס בסדרה הקצרה שיצאה ב-1978 בשם "קינג". היא גם ערכה את האנתולוגיה, "Open My Eyes, Open My Soul", שהתמקדה בהסתכלות על ההבדלים האישיים של אנשים כדי להתאחד לשלום. כפעילה חברתית יולנדה פעלה רבות כנגד אפליה והעוול החברתי באוכלוסיות מוחלשות. ב-1984 נעצרה יולנדה בגלל מחאה נגד האפרטהייד הדרום אפריקאי מול 'שגרירות דרום אפריקה'. מאוחר יותר היא שימשה כחברה במועצת המנהלים של 'Martin Luther King Jr. Center for Nonviolent Social Change, Inc' והייתה המנהלת המייסדת של מדור התרבות של הארגון. בשנת 2006,היא נשאה נאום ב"Out and Equal Workplace Summit" של שיקגו, בו היא טענה לשוויון זכויות להומוסקסואלים. היא הייתה השגרירה הלאומית הראשונה של מסע ה-'Power to End Stroke' של 'אגודת השבץ האמריקאית' והייתה חברה ב'Southern Christian Leadership Conference'. יולנדה כיהנה ב'מועצת השותפות' של 'Habitat for Humanity'. לצד הבטחת חברות לכל החיים ב'אגודה הלאומית לקידום אנשים צבעוניים' (NAACP), היא נתנה חסות ל'ליגת הנשים הבינלאומית לשלום וחירות' ואת 'קמפיין זכויות האדם'. ב-15 במאי 2007, קינג אמרה לאחיה, דקסטר, שהיא עייפה, הוא לא חשב על כך ויחס זאת ללוח הזמנים ה"קדחתני" שלה. כשעה לאחר מכן, קינג התמוטטה, ולא ניתן היה להחיות אותה. מותה הגיע כשנה לאחר שאמה מתה. משפחתה העלתה השערות כי מותה נגרם ממחלת לב. בשעות המוקדמות של 19 במאי 2007, גופתה של קינג הובאה לאטלנטה, ג'ורג'יה במטוס פרטי השייך לבישוף אדי לונג. טקס זיכרון פומבי נערך ב-24 במאי 2007, ב-Ebenezer Baptist Church Horizon Sanctuary באטלנטה, ג'ורג'יה. רבים מהנוכחים לא הכירו אותה, אך באו מתוך כבוד להיסטוריה של מחאות השלום והצדק החברתי של משפחת קינג. גופתה של קינג נשרפה בהתאם לרצונה. היא הייתה בת 51. מאיה אנג'לו כתבה מילות מחווה, שהוקראו במהלך הטקס. "יולנדה הוכיחה מדי יום שאפשר לחייך כשהיא עטופה בעצב. למעשה, היא הוכיחה שחיוך הוא חזק ומתוק יותר כי הוא צריך לסלול לעצמו יצאה דרך אבל בכדי להיראות, לנצח את האכזריות כדי להוכיח שאור השורדים מאיר לכולנו". מרטין לותר קינג - אביה של יולנדה קינג, פעיל זכויות האדם וזוכה פרס נובל לשלום קורטה סקוט קינג - אימה של יולנדה קינג, פעילת זכויות אדם רוזה פארקס - פעילת זכויות אדם מאיה אנג'לו - משוררת וסופרת יולנדה קינג ואלודי טטה (2003) " Open My Eyes, Open My Soul" - אוסף של סיפורים ושירים החוגג ומעודד הערכה למשותף והשוני שלנו. דקסטר קינג (2003) "Growing Up King: A Memoir" - ספרו של דקסטר קינג הבן השלישי במשפחה ואחיה של יולנדה על חייו תחת משפחתו. קרוטה סקוט קינג (1993) "My life with Martin Luther King, Jr" - ספרה האוטוביוגרפי של אימה של יולנדה על חייה כאם המשפחה ואשתו של מרטין לותר קינג. יולנדה קינג, במסד הנתונים הקולנועיים IMDb (באנגלית) יולנדה קינג, באתר AllMovie (באנגלית) הדף הביוגרפי על יולנדה קינג במחלקה למחקר וחינוך על שם מרטין לותר קינג באוניברסיטת סטנפורד (באנגלית) יולנדה קינג, באתר "Find a Grave" (באנגלית) © Stanford University, Stanford, California 94305, King, Yolanda Denise, The Martin Luther King, Jr., Research and Education Institute, ‏2017-05-09 (באנגלית) Laura T. McCarty, Coretta Scott King: A Biography: A Biography, ABC-CLIO, 2009-04-30, ISBN 978-0-313-34982-9. (באנגלית) Coretta Scott King, Academy of Achievement (באנגלית) Coretta Scott King, My life with Martin Luther King, Jr., H. Holt, 1993, ISBN 978-0-8050-2445-6 Times, Hedrick Smith Special To the New York (1962-08-06). "Dr. King's 3 Children Visit Him; He Is Allowed Out of Jail Cell; Wife Says They 'Accept' His Absence From Home as in Aid of Negroes". The New York Times (באנגלית). ISSN 0362-4331. נבדק ב-2022-04-24. "Mrs. Kennedy Visits Mrs. King And 4 Children Before Funeral". The New York Times (באנגלית). 1968-04-10. ISSN 0362-4331. נבדק ב-2022-04-24. Johnson Publishing Company, Jet, Johnson Publishing Company, 1968-04-18. (באנגלית) U.S. Still Far From Living King's Dream, His Daughter Says | The Seattle Times, archive.seattletimes.com Yolanda King at her father's tomb - Roger Simon - POLITICO.com, www.politico.com Johnson Publishing Company, Jet, Johnson Publishing Company, 1972-05-18. (באנגלית) Daniels, Lee A. (1979-06-08). "Commencements Held by 3 Institutions". The New York Times (באנגלית). ISSN 0362-4331. נבדק ב-2022-04-24. Open My Eyes, Open My Soul, McGraw-Hill Education (באנגלית) King's Daughter Urges Students To Get Involved | The Seattle Times, archive.seattletimes.com Who was Yolanda King? Everything You Need to Know, www.thefamouspeople.com (באנגלית) News -- Yolanda King, actor and Dr. Martin Luther King’s Daughter, dies at 51, web.archive.org, ‏2013-10-29 Hundreds pay tribute to Yolanda King - USATODAY.com, usatoday30.usatoday.com